Държавен вестник, бр. 110, 2025 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  110
инструменти и машини за почистване и миене, включително химикали и опасни вещества, 
работно или служебно облекло.  
В своята ежедневна трудова дейност придобилият първа степен на професионална 
квалификация по професията „Организация на автомобилния транспорт“ общува с клиенти и 
колеги при спазване на изискванията за етично взаимодействие и поведение. Носи отговорност 
за качественото обслужване на клиентите и изпълнение на поставените работни задачи, за 
поверените му машини и оборудване, инструменти, материали, стоки, касови наличности, 
правилното използване на фискалните и чекиращите устройства, за прилагане на правилата за 
пожарна и аварийна безопасност на обекта, включително от клиенти. Спазва изискванията за 
безопасни и здравословни условия на труд и опазване на околната среда, определени за 
длъжността или позицията във вътрешните правила на предприятието.  
За ефективно изпълнение на своите професионални задължения и отговорности 
придобилият първа степен на професионална квалификация по професията „Организация на 
автомобилния транспорт“ трябва да притежава умения за етично и ефективно общуване,  
бързина и сръчност, издръжливост за работа при еднообразна рутинна дейност, свързана често 
с обслужване на много хора, съобразителност, гъвкавост, отговорност. Изпълнението на 
професионалните задължения и отговорности често е свързано с използването на чужд език в 
комуникацията с клиенти. 
При извършване на служебните си задължения лицето придобило първа степен на 
професионална квалификация по професията спазва нормативната уредба за защита на 
потребителите, за работа с фискални устройства и устройства за маркиране, за опазване на 
околната среда, за превенция на аварии и пожари, за безопасно движение по пътищата. 
Познава вътрешните правила за трудов ред, здравословни и безопасни условия на труд, 
вътрешните правила за предотвратяване и действие при аварии, пожари и бедствия.  
Придобилият първа степен на професионална квалификация по професията 
„Организация на автомобилния транспорт“ предоставя услуги, включително с информация и 
съвети при продажба/наемане на пътни превозни средства, горива, смазочни материали, 
автомобилни части и аксесоари или при зареждане и почистване на пътни превозни средства. 
Работното време е в съответствие с действащото трудово законодателство, като в 
зависимост от работните графици на предприятието е възможно да работи при сумарно 
изчисляване на работното време. В зависимост от спецификата на трудовите дейности е 
възможно да работи определено време на открито или в помещения с повишена концентрация 
на влага, отработени газове, аерозоли. Използва установените за съответната длъжност лични 
предпазни средства и работно облекло. 
 
2.2. Втора степен на професионална квалификация по професията  
Придобилият втора степен на професионална квалификация по професията 
„Организация на автомобилния транспорт“ извършва основни дейности, свързани с процеса 
на поддържане на създадена и планирана организация на автомобилните превози, като 
посреща, придружава и обслужва клиенти на транспортни услуги, консултира клиентите по 
организацията на заявените превози, помага на клиентите при получаване на необходимите 
превозни документи, поддържа и проверява наличността, пригодността и техническата 
изправност на транспортните средства, включително във връзка с изискванията на клиентите, 
участва в подготовката на маршрути и маршрутни разписания, проверява, регистрира, 
съхранява или предоставя превозни документи. 
Отговаря за закъсненията и престоите, участва във вземането на поръчки, изготвянето